En el lugar de la Penilla se charraba fovano con bell rasgo propio como l'emplego de los articlos el, la, los, las, propio d'os lugars orientals d'a Fueva como Clamosa, Troncedo, Villagarda, Puicinca y tamién Foradada en el norte. Tamién usaban el pronombre «mos», coincident con l'aragonés ribagorzano, en cuenta de «nos» que ye el mayoritario en la Fueva. Pero los rasgos de frontera que lo enquadran en el fovano y no pas en el ribagorzano son claros: cherundios fendo, cantando, usmiando, malmetendo, no palataliza la L: lugar, luna, libro, placeta, planura, flama, y las formas verbals de la primera persona d'el plural son completas, femos, venimos, ibanos, faremos, imos.